**Raporti nga procesi i konsultimit TË UDHËZIM ADMINISTRATIV (MTI) NR.00/2018**

**PËR CAKTIMIN E FORMËS, PËRMBAJTJES DHE PËRDORIMIT TË FLAMURIT MBI ORIGJINEN E PRODUKTIT**

**Hyrja/sfondi**

*Ministria e Tregtisë dhe Industrisë, respektivisht Departamenti per Mbrojtjen e Konsumatorit, në cilësinë e organit propozues për hartimin e udhezimit administrativ për caktimin e formes, permbajtjes dhe perdorimit te flamurit mbi origjinen e produktit, ka propozuar hartimin e udhezimit administrativ në fjalë, me qëllim që të mundëson implementimin e Ligjit Nr. 06/L-034 për Mbrojtjen e Konsumatorit. Kështu përmes hartimit të Udhëzimit Administrativ, do të parashihet forma, përmbajtja dhe përdorimi i flamurit mbi origjinën e produktit, duke plotësuar kështu edhe këtë fushë në bazë te ligjit 06/L-034 për Mbrojtjen e Konsumatorit.*

*Bazuar në Rregulloren nr. 09/2011 të Punës së Qeverisë, Rregulloren nr.13/2013 Për Shërbimin Ligjor Qeveritar, Ministria i ka kaluar hapat e mëposhtëm të procesit legjislativ si: formimin e grupit punues, pjesëmarrjen në disa takime me grupin punues për hartimin draftit fillestar të Udhezimit Administrativ për CAKTIMIN E FORMËS, PËRMBAJTJES DHE PËRDORIMIT TË FLAMURIT MBI ORIGJINEN E PRODUKTIT nga Departamenti per Mbrojtjen e Konsumatorit, dhe pas përfundimit të Udhezimit Administrativ është dërguar për komente te palët e interesit.*

*Qëllimi dhe fushëveprimi i konsultimit gjatë hartimit të politikave është me rëndësi që të gjithë ata që janë të përfshirë në procesin e konsultimit të jenë të njohur qysh nga fillimi me qëllimin dhe fushëveprimin e këtij Udhezimi Administrativ. Kjo do ti ndihmoi Ministrisë për të analizuar gjendjen, identifikimin e problemeve, opsioneve, përgatitjen e rekomandimeve dhe propozimeve nga palët, për ti përfshirë në Udhezimin Administrativ për CAKTIMIN E FORMËS, PËRMBAJTJES DHE PËRDORIMIT TË FLAMURIT MBI ORIGJINEN E PRODUKTIT.*

**Ecuria e procesit të konsultimit**

*Duke pasur parasysh se procesi i konsultimeve është realizuar dhe është zhvilluar konform rregullave dhe procedurave të përcaktuara në Rregulloren për Punën e Qeverisë nr. 09/2011, Rregulloren Nr. 05/2016 Për standardet minimale për procesin e konsultimit publik, Udhëzuesin për procesin e konsultimeve Nr.062/2011 dt. 26.09.2011,* *Ministria e Tregtisë dhe Industrisë, si organ propozues i këtij akti nënligjor ka zhvilluar procesin e konsultimeve paraprake dhe publike në të cilën periudhë e ka dërguar në Konsultim te të gjitha institucionet përkatëse dhe shoqatat relevante, që t’ju ofrojë informata për publikun e në veçanti për grupet e interesit me qëllim të merret mendimi i publikut dhe grupeve të interesit rreth hartimit të Udhezimit Administrativ për CAKTIMIN E FORMËS, PËRMBAJTJES DHE PËRDORIMIT TË FLAMURIT MBI ORIGJINEN E PRODUKTIT.*

*Kohëzgjatja e procesit të konsultimit të dokumentit në fjalë, është bërë konform Rregullores për Punën e Qeverisë nr. 09/2011. Gjatë kësaj periudhe lidhur me projekt Udhezimin Administrativ për PËR CAKTIMIN E FORMËS, PËRMBAJTJES DHE PËRDORIMIT TË FLAMURIT MBI ORIGJINEN E PRODUKTIT, kemi pranuar disa komente nga palët e interesit.*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Metodat e Konsultimit | Datat/kohëzgjatja | Numri i pjesëmarrësve | Numri i pjesëmarrësve te cilet kane kontribuar | Numri i komenteve te pranuara | Metodat e Konsultimit | Datat/kohëzgjatja | Numri i pjesmarresve | Numri i pjesmarresve te cilet kane kontribuar | Numri i komenteve te pranuara |
| 1. Konsultimet me shkrim / në mënyrë elektronike; | Data e fillimit: 04.12.2018 Data e përfundimit: 25.12.2018  15 ditë pune | 78 | 4 | 1 | 1. Konsultimet me shkrim / në mënyrë elektronike; |  |  |  |  |
| 1. Publikimi në ueb faqe/Platforma elektronike | Po |  |  |  | 1. Publikimi në ueb faqe/Platforma elektronike |  |  |  |  |
| 1. Takimet publike | Po |  |  |  | 1. Takimet publike |  |  |  |  |
| 1. Konferencat |  |  |  |  | 1. Konferencat |  |  |  |  |
| 1. Takime me grupe të interesit | Po |  |  |  | 1. Takime me grupe të interesit |  |  |  |  |
| 1. Punëtoritë | Po |  |  |  | 1. Punëtoritë |  |  |  |  |
| 1. Intervistat/takimet sy në sy | Po |  |  |  | 1. Intervistat/takimet sy në sy |  |  |  |  |
| 1. Hulumtimet e opinionit |  |  |  |  | 1. Hulumtimet e opinionit |  |  |  |  |
| 1. Votimi diskutues |  |  |  |  | 1. Votimi diskutues |  |  |  |  |
| 1. Panelet me qytetarë |  |  |  |  | 1. Panelet me qytetarë |  |  |  |  |
| 1. Stendat në rrugë |  |  |  |  | 1. Stendat në rrugë |  |  |  |  |
| 1. tjetër |  |  |  |  | 1. tjetër |  |  |  |  |

**Përmbledhje e kontributeve të pranuara gjatë procesit të konsultimit dhe kategoritë e kontribuesve**

Komente janë parashtruar nga:

* Zyra e Komisionerit për Gjuhët;
* Inspektorati i Tregut;
* Klubi i Prodhuesve të Kosovës;
* Organizata jo-qeveritare “Konsumatori”;

**Hapat e ardhshëm**

*Pas përfundimit të procesit të konsultimit paraprak dhe konsultimit publik i cili është bërë në pajtim me udhëzuesit dhe standardet përkatëse për konsultime publike të nxjerra në pajtim me RRPQ, zyrtari përgjegjës për hartimin e projektrregullores ia dërgon projekt aktin normativ drejtorit të departamentit Ligjor të ministrisë përkatëse* *i cili*  *nëse nuk ka vërejtje, ia dërgon projekt aktin normativ për shqyrtim dhe miratim Ministrit përkatës përmes Sekretarit të Përgjithshëm të ministrisë përkatëse.*

Tabela e detajuar me informatat per kontribuesit, arsyetimet për përgjigjet e pranuara dhe të refuzuara.

|  |  |  |  |
| --- | --- | --- | --- |
| Emri i organizatës /individit | Koment i organizatës /individit | Përgjigja nga Ministria  E pranuar plotësisht  E pranuar pjesërisht  E refuzuar | Sqarim nga Ministria  (veçanërisht arsyet për të mos pranuar komente të caktuara) |
| Zyra e Komisionerit për Gjuhët | Komentet e komisjonerit kishin te bejn me leshime teknike ne relacion me:   * Nenin 2, * Neni 4, paragrafet 2 dhe 3 | Te pranuara | Komentet e komisionarit kishin te bëjnë me përmirësime te qëndrueshme teknike dhe si te tilla konsiderohen me arsye nga grupi punues. |
| Inspektorati i Tregut | Komentet e Inspektoratit te tregut kishin te bejne me vendosjen e ‘emrit te shtetit’, krahas flamurit te origjines sikurse parashihet permes ligjit 06/L-034 dhe ketij Udhezimi | Refuzuar | Komentet e Inspektoratit te Tregut konsiderohen jashtë veprimtarisë se Ligjit 06/L-034, dhe si te tilla u konsideruan te papranueshme për tu inkorporuar nga grupi punues për nxjerrjen e udhëzimit. |
| Klubi i Prodhuesve të Kosovës | Komentet e klubit te produhesve kishin te bejn:   * me madhesin e flamurit te origjines se produktit, si dhe; * dispozitat ndeshkuese | Pjeserisht te pranuara | Komentet e rreth madhësisë se flamurit janë paraparë si te bazuara nga grupi punues. Ndërsa dispozitat ndëshkues parashihen sipas ligjit 06/L-34. |
| Organizata jo-qeveritare “Konsumatori” | Neni: 1  Ky udhëzim administrativ ka për qëllim të përcaktoi rregullat lidhur me vendosjen e etiketës, **kushtet e vendosjes së etiketës dhe formën e etiketës,**  që tregon flamurin e shtetit të origjinës së produktit. | Refuzuar | Komentet e OJQ-s ne këtë nen, konsiderohen se janë te mbuluara, respektivisht:   * nxjerrja e këtij udhëzimi paraqet kusht te vendosjes se etiketës * forma e etiketës parashihet përmes nenin 6 te këtij udhëzimi |
| Organizata jo-qeveritare “Konsumatori” | Neni: 2  Ky ligj është i zbatueshëm **për të gjithë importuesit, distributorët dhe** shitësit **me shumicë e me pakicë** në Republikën Kosovës. | Refuzuar | Komentet e OJQ-s ne këtë nen, konsiderohen jo relevante për këtë udhëzim administrativ, dhe si te tilla u konsideruan te papranueshme për tu inkorporuar nga grupi punues për nxjerrjen e udhëzimit, sepse duke u bazuar ne Ligjin për Konsumatorin neni 16 par.8 e cek se  Përveç kërkesave të përcaktuara në këtë nen dhe dispozitat e tjera të këtij ligji, shitësi detyrohet  të tregoj origjinën e produktit edhe përmes vendosjes së një etikete që tregon flamurin e shtetit  të origjinës së produktit. Flamuri duhet të vendoset afër çmimit të shitjes apo çmimit për një njësi, andaj komentet u konsideruan te papranueshme për tu inkorporuar nga grupi punues për nxjerrjen e udhëzimit. |
| Organizata jo-qeveritare “Konsumatori” | Neni 3  Përkufizimet  1.Shprehjet e përdorura ne këtë udhëzim janë te njëjtë me ato të Ligjit për mbrojtjen e konsumatorit, përveç termit Shitës:  1.1. **Shitës –** një person ose biznes që shet mallra **me shumicë ose me pakicë në treg** për publikun, **për qytetarin konsumator,** **në sasi të mëdha si importues ose distributor e shitës me shumicë dhe në sasi** relativisht të vogla për përdorim ose konsumim.  1.2. **Produkt** – çdo **prodhim,** mall apo shërbim duke përfshirë patundshmërinë, të drejtat dhe detyrimet.;  1.3. **Çmimi i mallit për njësi** – çmimi përfundimtar **( me shumicë ),** përfshirë TVSH-në **( me pakicë )** dhe të gjitha taksat e tjera, për; një kilogram, një litër, një metër **gjatësi**, një metër katror, një metër kub të mallit, ose për një njësi të veçantë matëse si pjesë e njësive matëse ligjore, të aplikuara në Republikën e Kosovës për tregtimin e mallrave specifike. | Refuzuar | Shprehjet e përdorura ne këtë udhëzim janë te njëjtë me ato të Ligjit për mbrojtjen e konsumatorit, përveç termit Shitës.  Komentet e OJQ-s ne këtë nen, konsiderohen jo relevante për këtë udhëzim administrativ, dhe si te tilla u konsideruan te papranueshme për tu inkorporuar nga grupi punues për nxjerrjen e udhëzimit. |
| Organizata jo-qeveritare “Konsumatori” | Neni 4  1. Flamuri i origjinës te produktit duhet të vendoset afër çmimit të shitjes apo çmimit për njësi jo me larg se 1 centimetër nga çmimi i produktit.  2.Madhësia e flamurit qe tregon origjinën e produktit te shtetit duhet te jet**ë**e në madhësi proporcionale me çmimin e produktit.  3. Origjina e produktit te importuar përcaktohet **/ konstatohet / konfirmohet** nga autoritetet doganore. | Pjeserisht te refuzuara | Shprehjet juridike dhe drejtshkrimore do te merren parasysh para se Udhëzimi te procedohet për nënshkrim |
| Organizata jo-qeveritare “Konsumatori” | **Neni 5**  Flamuri i origjinës së produktit i përcaktua në nenin 4 të këtij Udhëzimi Administrativ, duhet të jetë i vendosur në mënyrë të qartë dhe të jetë gjithherë i dukshëm për konsumatorin, **por jo në nivel, pozitë, trajtë ose formë favorizuese për produktet e importuara nga shtetet të cilat nuk e kanë njohur Republikën e Kosovës ose kanë pretendime territoriale ndaj Saj – edhe nve e kanë blerë nivelin, pozitën, trajtën ose formën favorizuese për produktet e tyre**. | Refuzuar | Komentet e OJQ-s ne këtë nen, konsiderohen jo relevante për këtë udhëzim administrativ, dhe si te tilla u konsideruan te papranueshme për tu inkorporuar nga grupi punues për nxjerrjen e udhëzimit. |
| Organizata jo-qeveritare “Konsumatori” | **Neni 6**  1.Forma, dimensioni dhe ngjyrat e flamurit mbi origjinën e produktit duhet të figurojnë si në vijim:  1.1. Forma e flamurit është drejtkëndore;  1.2. Dimensioni i flamurit është 1.5 centimetra gjerësi dhe 1 centimetër lartësi **ose në proporcion deri në ½ e lartësisë së etiketës së çmimit**;  1.3. Në flamur duhet të figurojnë simbolet dhe ngjyrat e vendit përkatës të origjinës.  **1.4. Në flamur ose pranë, ose në etiketën e produktit, nuk lejohet të jenë shenjat, simbolet të cilat mund të jenë ofenduese për Shtetin, ekonominë, tregun dhe qytetartin konsumator të Republikës së Kosovës** | Refuzuar | Komentet e OJQ-s ne këtë nen, konsiderohen jo relevante për këtë udhëzim administrativ, dhe si te tilla u konsideruan te papranueshme për tu inkorporuar nga grupi punues për nxjerrjen e udhëzimit. |
| Organizata jo-qeveritare “Konsumatori” | **Neni 8**  **?????**  **Hyrja ne fuqi**  **Ky Udhëzim Administrativ hyn në fuqi shtatë (7) ditë pas nënshkrimit nga Ministri i Ministrisë së Tregtisë dhe Industrisë dhe publikimit.** | Pa kuptueshme | Shprehjet juridike dhe drejtshkrimore do te merren parasysh para se Udhëzimi te procedohet për nënshkrim |
|  |  |  |  |